recursal/SuperWikiNEXT-32B huggingface dataset:
**Wang Lun** (død 1. november 1774) var leder av sekten *De åtte trigrammer*, en variant av Den hvite lotus, i Shandongprovinsen i Kina i 1770-årene. Han forkynte at Buddha Maitreyas komme til jorden var umiddelbart forestående, og ledet de tre trigrammers opprør, et lokalt opprør mot Qing-styret.

Liv og virke
------------

### «Det rene vanns sekt»

Han var en mester i kampsporter og selvlært lege og underviste sine tilhengere i yoga, meditasjon og i evnen til å faste over svært lange perioder ved bare å drikke renset vann. Dermed ble hans gruppering kjent som «det rene vanns sekt», og i 1774 hadde den flere tusen medlemmer.

### Opprørsleder

Han fortalte så sektmedlemmene at han selv var reinkarnasjonen av Maitreya og at han var bestemt til å bli Kinas keiser, og fikk dem med dem på et angrep på byen Shouzhang den 3. oktober 1774. Ved hjelp av forbundsfeller innenfor murene kom de seg inn byportene, tok kontroll over byen og plyndret dens skattkammer og kornlager. 

Etter å ha holdt byen noen få dager forlot de den, og gikk til angrep på byen Yangku. Yangku inntok de med letthet, ettersom byens garnison hadde marsjert avsted for å komme Shouzhang til unnsetning – i den tro at den fremdeles var på Wangs hender. Etter Yangku fortsatte erobringstoktet til byene Tangyi og Liulin, og så marsjerte de til den store og strategisk viktige byen Linqing.

Før de kom frem, nedkjempet de med letthet de styrker som Qing-dynastiet sendte imot dem, og det bredte seg en overbevisning om at Wang Luns opprørere behersket magiske krefter. Mange av Linqings mandariner flyktet i redsel for «Den hvite lotus» allerede før opprørerne stod ved byens porter den 11. oktober. 

De neste ukene beleiret Wang Luns styrker byen, men Qing-forsvaret under Qin Zhenjun var for sterkt. Det ene angrepet etter det andre ble slått tilbake. Opprørerne kjempet innbitt lenge etter at slaget var tapt og tiden egentlig var inne for kapitulasjon eller flukt. Wang Luns unge konkubine Wu Sannian skal ha holdt Qing-soldatene stangen alene i timevis til hun til slutt ble overveldet og drept. 

Den 31. oktober var Wang omringet. Fast bestemt på ikke å bli tatt levende satte han fyr på tårnet han befant seg i. Hans brente kropp måtte identifiseres ved hans sverd og armbånd.

Litteratur
----------

* Frank Ching: *Ancestors: 900 Years in the Life of a Chinese Family.* Pan Books, 1988.
* Susan Naquin: *Shantung Rebellion: The Wang Lun Uprising of 1774,* New Haven: Yale University Press, 1981.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Finanstilsynet.
**Finanstilsynet** er en statlig myndighet som hører under Erhvervs- og Vækstministeriet, og som primært har til oppgave å føre tilsyn med finansielle virksomheter samt med verdipapirmarkedet i Danmark.

Finanstilsynet ble opprettet 1. januar 1988, da det daværende Tilsynet med Banker og Sparekasser ble slått sammen med Forsikringstilsynet.

Tilsynet med finansielle virksomheter omfatter banker, realkredittinstitusjonner, forsikringsselskaper, pensjonskasser, forsikringsmeglere, Arbejdsmarkedets Tillægspension, Lønmodtagernes Dyrtidsfond, Arbejdsmarkedets Erhvervssygdomssikring, fondsmeglerselskaper og investeringsforeninger, mens tilsynet med verdipapirmarkedet omfatter tilsyn med Københavns Fondsbørs, verdipapirmeglervirksomheter, pengemarkedsmeglervirksomheter, clearingvirksomheter og verdipapirsentraler.

Finanstilsynet ledes av en direksjon på fire medlemmer. Direktøren står til ansvar overfor økonomi- og erhvervsministeren. Direktør er Henrik Bjerre-Nielsen.

Finanstilsynet har dessuten sekretariatsfunksjon for Det Finansielle Virksomhedsråd, Fondsrådet og Pensionsmarkedsrådet.

Eksterne lenker
---------------

* Finanstilsynet Arkivert 12. november 2020 hos Wayback Machine.

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** VIAF **·** ISNI
 |
**Albert Eide Parr** (født 15. august 1900 i Bergen, død 16. juli 1991 i Wilder, Vermont) var en norsk zoolog, marinbiolog og oseanograf, kjent som sjef for American Museum of Natural History fra 1942 til 1959.

Faren var venn av sjefen på Bergens Museum, han Jørgen Brunchorst som vekket Alberts interesse for dyr i sjøen. Det ble examen artium 1921, studier ved Det Kongelige Frederiks Universitet i Kristiania fra 1921 til 1924 der han fikk cand.mag. 1925. 

Han giftet seg i 1925 flyttet til USA omkring 1926, ble kjent med Harry Payne Bingham som tok ham med på vitenskapelige ekspedisjoner som fant dyr i sjøen og skjønte hvordan havstrømmene gikk. Han fikk jobb ved New York Acquarium i 1926 samt ble kurator ved Bingham Oceanographic Collection i 1927. Ved Yale University ble han 1931 assisterende professor i zoologi, i staben ved Peabody Museum. Fra 1938 var han professor i oseanografi, altså kartleggingen av havene. Fra 1942 til 1959 ledet han American Museum of Natural History, kjent fra boken Night at the Museum i 1993. I 1980 fikk han *Distinguished Service Medal* fra American Association of Museums.

Familie
-------

Han var sønn av Thomas Parr (1862–1935) og Helga Eide (1865–). Faren var av Parr (slekt) fra Drøbak og jobbet ved Bergen katedralskole. I 1926 giftet han seg med Ella Hage-Hanssen (1903–1991), datter av eiendomsmegler og stortingsmann Peder Hanssen (1859–1924) og Hedvig Stølen (1870–1931). Hun døde bare en og en halv måned før ham.

Referanser
----------

1. ↑   Social Networks and Archival Context, SNAC Ark-ID w6tt4pgm, besøkt 9. oktober 2017[Hentet fra Wikidata]
2. ↑  Harry T. Cleven, *Albert Eide Parr* i Norsk biografisk leksikon.
3. ↑  Albert Eide Parr hos Yale.
4. ↑  *Studentene fra 1921: biografiske opplysninger samlet til 25 års jubileet 1946*. Bergen: Bokkomiteen for studentene 1921. 1949.
5. ↑  Glenn Fowler, *Albert E. Parr, Museum Director and Oceanographer, Dies at 90* i The New York Times den 20. juli 1991.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Lin Prøitz** (født 1971) er en norsk kjønnsforsker, medieviter og fotograf. Hun er professor i digitale medier og kommunikasjon ved Institutt for informasjonsteknologi og kommunikasjon ved Høgskolen i Østfold.

Hun er opprinnelig utdannet fotograf, studerte siden medievitenskap og tok ph.d. i medievitenskap ved Universitetet i Oslo i 2007, med avhandlingen *The Mobile Phone Turn*. Hennes doktorgrad var den første i Norge på tekst- og bildemeldinger. Hun har arbeidet som forsker i Telenor Research & Innovation (R&I) (2007–2008), som postdoktor ved Senter for tverrfaglig kjønnsforskning (UiO), som forsker ved Norsk barnebokinstitutt (2012–2013), som forsker i Forskerkollektivet som hun etablerte sammen med flere samarbeidspartnere, som forsker ved Vestlandsforsking, som postdoktor (Marie Curie-stipendiat) ved University of Sheffield og som forsker ved Psykologisk institutt ved UiO.

Hennes forskningsområder omfatter feministisk medieforskning, visuell kommunikasjon og hvordan affekt og intimitet kommer til uttrykk i media, kultur- og arbeidslivet.

Bøker
-----

* Prøitz, Lin (2016). *Self-Image: From self-portrait to #selfie*. Universitetsforlaget. ISBN 9788215026428
* Lüders, Marika; Prøitz, Lin & Rasmussen, Terje (2007). *Personlige medier: Livet mellom skjermene*. Gyldendal Akademisk. ISBN 978-82-05-37195-8

Referanser
----------

1. ↑   Virtual International Authority File, oppført som Prøitz, Lin 1971-, besøkt 8. november 2022[Hentet fra Wikidata]
2. ↑  «Tidligere disputaser». Besøkt 27. oktober 2022.
3. ↑  «Med skeivt blikk på verden». Kilden kjønnsforskning.no. Besøkt 8. desember 2022.
4. ↑  «Lin Prøitz». Besøkt 27. oktober 2022.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** ResearcherID **·** CRIStin
 |
Vatenbygda i Fauske, Nordland.
**Vatenbygda** er ei bygd beliggende ved Nervatnet i Fauske kommune.

Vatenbygda ligger rett øst for Finneid. Bygda består av gårdene Vatnan, Mosti, Os, Hjemgam og Moen. Bygda avgrenses naturlig av endemorener i vest (Finneid) og i øst (Moen og Hjemgam). Hjemgamstraumen går gjennom endemorenen og danner forbindelse mellom Øvervatnet og Nervatnet.

I forbindelse med gruvevirksomheten i Sulitjelma gikk det dampskip på Nervatnet årene 1892 til 1954. Det ble foretatt oppmudring i Nervatnet for å få en renne for båtene da innsjøen er meget grunn i øst. Bildet til høyre viser hvordan denne rennen lager vannstrøm som danner råk i det islagte vannet. Senere ble Sulitjelmabanen opprettet og båttrafikken opphørte. I 1972 ble jernbanen revet og fylkesvei 830 etablert. I Vattenbygda ligger Stengvatnet som er vannreservoar for Fauske.

Nord for bygda ligger Okshola som er et av Norges lengste sammenhengende hulesystem på tilsammen 9 500 meter. Største dyp er 300 m. Sør for bygda ligger et annet grottesystem kalt Svarthammarhola med Nordens største naturlige fjellhall.

Referanser
----------

1. ↑  ,Store norske leksikon
2. ↑  ,
**Vasyl Jaroslavovytsj Virastjuk** (ukrainsk: Василь Ярославович Вірастюк; født 22. april 1974 i Ivano-Frankivsk, Ukraina) er en ukrainsk profesjonell utøver av konkurranseformen strongman.

Virastjuk deltok i finalene i Verdens sterkeste mann i 2003 og 2004. Han endte som nummer tre i 2003, bak vinneren Mariusz Pudzianowski og toer Zydrunas Savickas. Året etter, vant Vasyl WSM.

Etter denne seieren ble det en splittelse innenfor «strongmen»-sporten, med to forbund; IFSA og Met-Rx, som arrangerer egne adskilte konkurranser. Pudzianowski og Phil Pfister har fortsatt å konkurrere for Met-Rx, den opprinnelige arrangøren av WSM, mens Virastjuk har en fot i begge leirer. I 2007, ble han den første til å ha vunnet WSM-tittelen i begge forbundene, med sin seier over regjerende mester i IFSA Zydrunas Savickas.

Eksterne lenker
---------------

* Offisielt nettsted Rediger på Wikidata

* (en) Vasyl Virastyuk – kategori av bilder, video eller lyd på Commons Rediger på Wikidata


|  |
| --- |
| **IFSA's WSM** |
| Forrige:**Zydrunas Savickas** | Første tittel (2007) | Neste: |


|  |
| --- |
| **Verdens sterkeste mann** |
| Forrige:**Mariusz Pudzianowski** | Første tittel (2004) | Neste:**Mariusz Pudzianowski** |

|  |  |
| --- | --- |
| Oppslagsverk/autoritetsdata | VIAF
 |
**Manlio Pastorini** (født 5. mai 1879, død 8. april 1942) var en italiensk sportsutøver som deltok under de olympiske leker 1920 i Antwerpen.

Pastorini ble olympisk mester i turn under sommer-OL 1920 i Antwerpen. Han var med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920. Pastorini deltok også i Ekstralekene 1906 i Athen.

OL-medaljer
-----------

* 1920 Belgias flagg Antwerpen - Gull **Gull** i turn, mangekamp lagkonkurranse (Italia)
* (1906 Hellas’ flagg Athen - Bronse Bronse i turn, lagkonkurranse svensk system (Italia))

Eksterne lenker
---------------

* (en) Manlio Pastorini – Olympics.com Rediger på Wikidata

* (en) Manlio Pastorini – Olympic.org Rediger på Wikidata

* (en) Manlio Pastorini – Olympedia Rediger på Wikidata

* (en) Manlio Pastorini – Sports-Reference (OL-resultater – arkivert) Rediger på Wikidata

* (en) Manlio Pastorini – databaseOlympics.com (arkivert) Rediger på Wikidata
**Wang Ming** (kinesisk: 王明, pinyin: *Wáng Míng*, opprinnelig ***Chen Shaoyu*** 陈绍禹, født 23. mai 1904 i Jinzhai i Anhui i Kina, død 27. mars 1974 i Moskva i Sovjetunionen), var en ledende kommunistpolitiker i Kina. Han var det kinesiske kommunistpartiets fungerende generalsekretær 1931-1932 og dessuten leder for gruppen av de 28 bolsjeviker.

Wang var i 1930-årene en av kommunistpartiets viktigste motstandere av Mao Zedong, fordi Mao hadde avveket fra direktivene fra Komintern og ortodoks marxisme-leninisme. Konkurransen mellom Wang og Mao reflektertere maktkampen mellom Sovjetunionen og Komintern på den ene side, og det kinesiske kommunistparti på den annen, om hvilken retning den kinesiske revolusjon skulle ta.

Wang studerte ved Sun Yatsen-universitetet i Moskva og ledet fra 1931 det kinesiske kommunistpartis delegasjon ved Komintern, der han ble valgt til eksekutivkommissar, presidiumsmedlem og stedfortredende direktør. I 1937 fikk Wang gjennomdrevet, mot Maos vilje (som betraktet Chiang Kai-shek som kommunistenes hovedfiende), den annen enhetsfront med Kuomintang i kampen mot den japanske okkupasjon av Mandsjuria. I 1941 nektet han å foreta noen selvkritikk mot dette, og avlegge Mao lojalitetserklæring. I stedet fortsatte han å kritisere Maos politikk overfor Chiang Kai-shek og Japan. 

Kort etter ble han alvorlig svekket av sykdom. I en senere bok hevdet Wang at Mao hadde forsøkt å forgifte ham. 

I 1956 dro Wang for medisinsk behandling i Sovjetunion, og vendte aldri tilbake til Kina. Han døde i 1974.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]

Litteratur
----------

* Wang Ming: *Maos Betrayal,* Moskva 1979 (engelsk versjon)

Eksterne lenker
---------------

* (en) Wang Ming – kategori av bilder, video eller lyd på Commons Rediger på Wikidata
* (en) Wang Ming hos China Vitae Rediger på Wikidata


|  |  |  |
| --- | --- | --- |
| Forgjenger:**Li Lisan** | **Fungerende generalsekretær for Det kinesiske kommunistparti**(1931–1932) | Etterfølger:**Bo Gu** |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** CiNii **·** Munzinger (iba)
 |
**Finansskatt** er en fellesbetegnelse for to norske skatter som ilegges selskaper med aktivitet innenfor finansierings- og forsikringsområde: en skatt på 5% på lønnsgrunnlaget til selskapet («finansskatt på lønn»)  og en forhøyet skatt til staten (inntektsskatt) på selskapets alminnelige inntekt (per tidspunkt 25%, dvs. 3% høyere enn for ordinære skattesubjekter). Finansskatt ble innført fra 1. januar 2017.

Finansskatt på lønn er fradragsberettiget for selskapet ved fastsettelse av alminnelig inntekt (i likhet med arbeidsgiveravgift).

Et selskap skal som utgangspunkt ilegges finansskatt hvis det utøver aktiviteter omfattet av næringshovedområde K «Finansierings- og forsikringsvirksomhet» i Statistisk sentralbyrås standard for næringsgruppering, anses å utøve finansielle aktiviteter. Selskapet er imidlertid unntatt hvis:

1. selskapets lønnskostnader til aktiviteter innenfor K-området er mindre enn 30% av selskapets totale lønnskostnader, eller
2. selskapets lønnskostnader til aktiviteter innenfor K-området som er avgiftspliktig er mer enn 70% av selskapets samlede lønnskostnader til aktiviteter innenfor K-området

Referanser
----------

1. ↑  Folketrygdloven § 23-2 a
2. ↑  Stortingets skattevedtak 2017 § 3-3 annet ledd
3. ↑  Stortingsvedtak om fastsetting av finansskatt på lønn for 2017 § 1
4. ↑  Stortingsvedtak om fastsetting av finansskatt på lønn for 2017 § 2 første ledd
5. ↑  Stortingsvedtak om fastsetting av finansskatt på lønn for 2017 § 2 tredje ledd
**Finansteknologi** er en bransje som består av virksomheter som benytter moderne teknologi og innovasjon til å konkurrere i markedet for tradisjonelle finansielle institusjoner og mellomledd innen finanstjenester. Det er ikke enighet om definisjonen av finansteknologi; en gjennomgang av definisjoner offentliggjort i 2016 syntetiserte de ulike vitenskapelige definisjoner offentliggjort i løpet av de siste førti år som «en ny finansiell industri som gjelder teknologi til å forbedre finansielle aktiviteter". Finansteknologi finnes både innenfor oppstartsbedrifter og etablerte finans- og teknologivirksomheter, som har det til felles at de prøver at erstatte eller forbedre eksisterende finansielle tjenester fra etablerte virksomheter.

I praksis brukes begrepet om nye applikasjoner, prosesser, produkter eller forretningsmodeller i finanssektoren, tilbudt som tjenester via internettet. Tjenestene kan stamme fra ulike uavhengige tjenestetilbydere. Sammenkoblingen er ofte skapt gjennom åpne API-er.

Referanser
----------

1. ↑  Infinite Financial Intermediation, 50 Wake Forest Law Review 643 (2015)
2. ↑  Schueffel, Patrick (2017-03-09). "Taming the Beast: A Scientific Definition of Fintech" Arkivert 15. mars 2017 hos Wayback Machine.. *Journal of Innovation Management*. **4** (4): 32–54. ISSN 2183-0606.

|  |  |
| --- | --- |
| Oppslagsverk/autoritetsdata | GND
 |
**Lina Knific** (født 22. september 2002) er en slovensk alpinist, som representerer klubben SK Ljubljana kristianija. Hun trenes av Aleš Rogelj.

Idrettskarriere
---------------

### Sesongen 2018/19

Knific deltok i sitt første FIS-renn i november 2018, i storslalåm i Solda i Italia, der hun kom på 28.-plass. Hun deltok i det østerrikske juniormesterskapet i alpint, utenfor selve mesterskapet, og kom der på 58.-plass i super-G og 39.-plass i utfor. Under det slovenske juniormesterskapet i alpint 2019 kom hun på andreplass i kombinert, super-G og utfor, av de nasjonale utøverne. Under Slovensk mesterskap i alpint 2019 kom hun på sjuendeplass i storslalåm, og hun fikk bronse i super-G og kombinasjonen, av de nasjonale utøverne.

### Sesongen 2019/20

Hun deltok i alpint under Vinter-OL for ungdom 2020. Der kom hun på 19.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 18.-plass i kombinasjonen. I storslalåm og slalåm kjørte hun ut.

Under Junior-VM i alpint 2020 kom hun på 26.-plass i super-G og 45.-plass i storslalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Lina Knific - Results*, besøkt 29. mars 2020.
3. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
4. ↑  Lausanne 2020 - *Alpine Skiing - Women's Alpine Combined* Arkivert 25. mars 2020 hos Wayback Machine. besøkt 25. mars 2020.
5. ↑  Lausanne 2020 - *Lina Knific* Arkivert 29. mars 2020 hos Wayback Machine. besøkt 29. mars 2020.

Eksterne lenker
---------------

* (en) Lina Knific – Olympics.com Rediger på Wikidata

* (en) Lina Knific – Olympedia Rediger på Wikidata

* (en) Lina Knific – FIS (alpint) Rediger på Wikidata
* (en) Profil hos Vinter-OL for ungdom 2020 Arkivert 29. mars 2020 hos Wayback Machine.
**Abdoul Aziz Mbaye** (født 18. oktober 1954 i Dakar i Senegal, 3. februar 2021) var en senegalesisk politiker og diplomat. Han hadde tidligere vært stabssjef for president Macky Sall. Han ble utnevnt til kulturminister under kabinettsendringene den 29. oktober 2012, da han overtok etter Youssou N'Dour.

Biografi
--------

Mbaye var den første afrikaner fra sub-Sahara som begynte ved fakultetet for matematikk og fysikk ved det franske Centre national de la recherche scientifique (CNRS) i 1983. Han studerte ved Université Paris-Sud, Université libre de Bruxelles, og ved Université catholique de Louvain. Som karrierediplomat var vitenskapelig tjenestemann for Europakommisjonens European Strategic Program on Research in Information Technology. I 1996 ble han utnevnt til rådgiver for Europakommisjonen for Sør-Afrika og leder av Den europeiske union delegasjon til Stillehavsområdet, basert i Fiji.

I 1991 lanserte Mbaye *Dakar Science Biennale* og var president for *Youth Network For Developpement*, en stiftelse etablert av Youssou N'Dour. Han var med i opprettelsen av N'Dour's holding, *Youssou Ndour Head Office*.

Mbaye var nær venn av Macky Sall, og ble statssjef etter at Sall ble valgt til president i 2012. Den 29. oktober 2012 overtok Mbaye etter N'Dour som kulturminister. Han var et grunnleggende medlem av Alliance pour la république (APR), Senegals regjeringsparti fra og med Salls valg til president.

Abdoul Aziz Mbaye døde av covid-19 den 3. februar 2021, i en alder av 66 år.

Referanser
----------

1. 1 2   www.dakaractu.com[Hentet fra Wikidata]
2. ↑   afrique.latribune.fr[Hentet fra Wikidata]
3. ↑  «Dr. Abdoul Aziz M’Bayem, Ambassador, EU Head of Delegation to the Pacific» (PDF). *International Monetary Fund*. August 2011.
4. ↑  «Décret n° 2012-1163 du 29 octobre 2012 relatif à la composition du Gouvernement». *Gouvernement de la République du Sénégal*. 29. oktober 2012. Arkivert fra originalen 2. desember 2021. Besøkt 4. februar 2021.
5. ↑  «Profil - Abdoul Aziz Mbaye, ex-directeur de Cabinet du Président Macky Sall : Un messie au département de la Culture ?». *Le Quotidien* **(fransk)**. 30. oktober 2012. [*død lenke*]
6. ↑  «Abdoul Aziz Mbaye, un diplomate pour faire redécoller la Culture». *SeneWeb*. 30. oktober 2012.
7. ↑  «Qui est Abdoul Aziz Mbaye, nommé conseiller spécial du président chargé des Ntics ?». *Dakaractu*. 29. april 2012.
8. ↑  Décès de Abdoul Aziz Mbaye de la Covid-19 : Fin de mission d’un diplomate et 1er Directeur de Cabinet du Président Sall
9. ↑  «Urgent / Nécrologie : Décès de l’ancien ministre de la Culture Abdou Aziz Mbaye.». *Dakaractu*. 3. februar 2021.
| Medaljeoversikt |
| --- |
| Konkurrerte for Nicaraguas flagg Nicaragua |
| Friidrett: |
| Friidrett Parapanamerikanske leker |
| Bronse | Toronto 2015 |  200 m T36 |
| Bronse | Toronto 2015 |  400 m T36 |

**Gabriel de Jesus Cuadra Holmann** (født 12. november 1992) er en nicaraguansk handicapidrettsutøver, som konkurrerer i friidrett. Han konkurrerer i klassen T36, som er en av klasse for utøvere med cerebral parese. Hans fremste internasjonale meritt er bronse på 200 og 400 meter ved Parapanamerikanske leker 2015.

Bakgrunn
--------

Holmann har cerebral parese, og begynte med friidrett fordi hans søster drev med det.

Idrettskarriere
---------------

2011
Holmann deltok ved Parapanamerikanske leker 2011 i Guadalajara, der han deltok på 200 og 400 meter, men han fikk ingen medaljer der.

2012
Han deltok ved Paralympiske sommerleker 2012 i London der han var landets flaggbærer ved åpningsseremonien. Hans beste plassering ble 5.-plass på 800 meter i klassen T36, med tiden 2:15,99. På 200 og 400 meter kom han på 6.-plass.

2015
Ved Para-VM i friidrett 2015 kom han også på 5.-plass på 800 meter, og han kom på 10.-plass på 400 meter. På 200 meter ble han slått ut i innledningsheatet. Han vant sine første internasjonale medaljer ved Parapanamerikanske leker 2015 i Toronto, der han fikk bronse på 200 og 400 meter. Colombianske Marquez Moreno vant begge disse distansene. Holmann kom i tillegg på 4.-plass på 100 meter. 

2016
Ved Paralympiske sommerleker 2016 i Rio de Janeiro deltok han på 100, 400 og 800 meter. På 100 meter satte han personlig rekord med 12,91, og endte på 6.-plass. På 400 meter satte han også personlig rekord, med tiden 58,50, og kom også der på 6.-plass. På 800 meter kom han på 5.-plass med 2:16,21. Også her var han landets flaggbærer ved åpningsseremonien.

Referanser
----------

1. ↑  IPC - *Gabriel de Jesus Cuadra Holmann*, besøkt 1. november 2016.
2. ↑  Toronto 2015 - *Gabriel de Jesus Cuadra Holmann*, besøkt 1. november 2016.

Eksterne lenker
---------------

* (en) Profil og resultater hos IPC
* (en) Rio 2016 - Gabriel de Jesus Cuadra Holmann (arkivert)
* (en) Toronto 2015 - Gabriel de Jesus Cuadra Holmann (arkivert)
* (en) London 2012 - Gabriel De Jesus Cuadra Holman (arkivert)
**Finarfin** er en alv i J.R.R. Tolkiens fiktive verden Midgard.

Han er den tredje og yngste sønnene, og barnet, til Finwë. Finarfins mor var Indis. Han hadde to brødre og det var halvbroren Fëanor og hans fullblods bror Fingolfin. Han hadde også søstrene Findis og Irimë. Han giftet seg med Eärwen, prinsesse av Teleri-alven (datter av Olwë). Han hadde fire barn: sønnene Finrod Felagund, Angrod og Aegnor, og datteren Galadriel (i boka *Silmarillion* står det at Orodreth også er en av Finarfins sønner, men i J.R.R. Tolkiens egne historier kommer det veldig tydelig fram at Orodreth er Angrods sønn, og Christopher Tolkien har innrømmet at dette var en feil). Det ble sagt at Finarfin var den vakreste og klokeste av Finwës sønner.

Etter Finwës død reiste Finarfin, sammen med sine brødre Fëanor og Fingolfin, til Midgard, men han vendte tilbake da Mandos uttalte Noldoenes dom, mens hans brødre trosset dette bud å fortsatte. Finarfin ble konge over de av noldoenes alver som slo seg ned i Tirion på åsen Túna, og er antakelig ennå deres leder.

I Quenya er navnet hans ***Arafinwë*** som betyr *Edel Finwë*. Finarfin er den Sindarinske formen av dette navnet.

Finarfin er blitt kalt *Finrod* i noen av de eldre versjonene av Tolkiens Midgard-mytologi, og hans sønn Finrod Felagund ble da kalt **Inglor Felagund**. Derfor dukker han opp i den første utgaven av Ringenes herre som Finrod. Dette er blitt forandret i senere utgaver, men ikke alt som har med **Inglor** å gjøre ble fjernet: se Gildor Inglorion.

Finarfins hus
-------------

```
      Finwë = Indis
            |
      --------------
      |            |
  Fingolfin     Finarfin = Eärwen
                         |
        ------------------------------
        |          |         |       |          
     Finrod      Angrod   Aegnor   Galadriel = Celeborn
                   |                         |
                Orodreth                 Celebrían
                   |
              -----------
              |         |
         Finduilas
```

  

Portal: Litteratur
**Finchley** er et område i Barnet i London. Det er delt i fire deler:

* East Finchley, mellom Highgatye og North Circular Road
* Finchley Central, nord for North Circular Road
* West Finchley, rundt West Finchley undergrunnsstasjon
* North Finchley, rundt Tally-Ho Corner og ut til Woodside Park

Finchley er for det meste et boligområde, men noen bedrifter holder også til der. For eksempel finner man i East Finchley McDonald's' britiske hovedkontor. 

Fra 1959 til 1992 var Finchley valgkrets representert i parlamentet av Margaret Thatcher, som var statsminister i perioden 1979–1990.

Betydningen av stedsnavnet Finchley er antagelig «Finchs rydning», opprinnelig et angelsaksisk navn. Det ble først nedtegnet tidlig på 1200-tallet, men er ikke omtalt i Domesday Book (1086). På 1000-tallet var området eid av biskopen av London. I tidlig middelalder var området bestående av skog som var lite befolket. De som bodde her hadde næring ved å selge griser og brensel til London.

Fotballklubben Wingate & Finchley FC spiller i Southern League Eastern Division.

Referanser
----------

1. ↑   Baker & Elrington (1980): *A History of the County of Middlesex: Volume 6*, Victoria County History. s. 38–55.
2. ↑  «Finchley, Friern Barnet and Totteridge» Arkivert 22. mars 2016 hos Wayback Machine. London Borough of Barnet.

Eksterne lenker
---------------

(en) Finchley – kategori av bilder, video eller lyd på Commons


* The Finchley Society
* The Finchley Arrow

  


|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** VIAF **·** LCCN **·** GeoNames **·** MusicBrainz
 |
| Slaget om Raatteentie |
| --- |
| Konflikt: Vinterkrigen |
| Sovjetiske tap etter slaget |
| 

|  |  |
| --- | --- |
| Dato | 4. januar - 7. januar 1940 |
| Sted | Øst for Suomussalmi i Finland64°50′53″N 29°19′35″Ø |
| Resultat | Finsk seier |

 |
| Stridende parter |
| Finland Finland | Sovjetunionens flagg Sovjetunionen |
| Kommandanter og ledere |
| Finland Hjalmar Siilasvuo | Sovjetunionens flagg Alexey Vinogradov |
| Styrker |
| 3 600 soldater | 25 000 soldater |
| Tap |
| 250 drept | 17 500 drept/savnet  1 300 tatt til fange |

**Slaget om Raatteentie** ble utkjempet mellom finske og sovjetiske styrker i januar 1940 i området ved Suomussalmi som en del av slaget ved Suomussalmi. Den sovjetiske 163. divisjon erobret Suomussalmi den 7. desember 1940, men fant seg fanget dypt inne på finsk territorium. Den sovjetiske overkommandoen sendte den 44. ukrainske rifledivisjon for å unnsette den 163. divisjon. I det påfølgende slaget utslettet oberst Hjalmar Siilasvuos finske 9. divisjon totalt den 44. ukrainske rifledivisjon.

Avgjørende for den finske suksessen var de sovjetiske styrkenes avhengighet av veier, som det var få av i området og de finske forsvarernes mobilitet på ski. De finske styrkene brukte sin «Motti-taktikk» for å isolere og nedkjempe lommer med sovjetiske styrker.

|  Vinterkrigen Sovjetunionens flagg |
| --- |
| Taipale – Tolvajärvi – Suomussalmi – Salla – Petsamo – Summa 1 – II. armékorps’ motangrep – Kelja – Raatteentie – Kuhmo – Kollaa – Summa 2 – Honkaniemi – Sjømilitære operasjoner |

Portal: Andre verdenskrig
**Barad-dûr** er et tårn som fungerer som tilholdsstedet til Sauron, «Mørkets herre», i J.R.R. Tolkiens bok Ringenes Herre.

Med kraften til Den ene ringen lot han bygge Mørketårnet i andre tideverv. Det tok 600 år før festningen var ferdigstilt, og det var den største og mest uinntakelige festning noensinne bygget siden Angbands fall. Det skal også nevnes at mye av Saurons kraft ble flettet inn i grunnmurene til Barad-dûr.

Mørketårnet ble beleiret i syv år av Den Siste alliansen av alver og menn (*det siste forbund*), og ble ødelagt etter Saurons fall på slutten av det andre tidevervet. Likevel, siden festningen ble bygget med Ringens kraft, kunne ikke grunnmurene ødelegges med mindre ringen også ble ødelagt. Isildur ble grepet av ringens skjønnhet, og maktet ikke å kaste den ned i Orodruin. Dermed ble festningsgrunnmuren stående. To tusen år senere kunne så Sauron returnere og gjenoppbygge Barad-dûr.

Da Den ene ringen ble ødelagt, falt endelig tårnet; uten Saurons kraft til å vedlikeholde det, kunne det ikke stå lenger. Barad-dûr kollapset, og Sauron var endelig utslettet.

Det mørke tårnet blir beskrevet som et så stort tårn at det nesten var ufattelig. Det er også godt sannsynlig at det hadde flere vakttårn rundt seg, og det er dessuten beskrevet som *mørkt* og omkranset av skygger, slik at det ikke kunne ses tydelig.

Barad-dûr som kunst
-------------------

Kunsterne Alan Lee og John Howe ble ansatt av Peter Jackson for å tegne områder i Midgard til hans nye filmer, Ringenes Herre-trilogien som kom ut i 2001, 2002 og 2003. De fikk i oppgave å tegne Mørketårnet slik de så det for seg, og resultatet kan man se i *To tårn* og *Atter en konge*.

Andre navn på Barad-dûr
-----------------------

* Mørketårnet
* Orkene kaller det *lugbúrz*

Portal: Litteratur
**Mañjuśrī** (sanskrit; devanāgarī: मन्जुष्री, tibetansk: འཇམ་དཔལ།, THL: *jampal*, wylie:  *’jam dpal*, tibetansk: འཇམ་དཔལ་དབྱངས་, THL: *Jampalyang*, wylie:  *'jam dpal dbyang*) er en boddhisattva innen buddhismen som knyttes til oversanselig visdom. I den esoteriske buddhisme er han også en meditasjonsguddom. Han er kjent under en rekke navn på forskjellige språk.

På kinesisk kalles Manjusri for *Wenshu* 文殊菩萨. 

I Japan er Manjusri kjent som *Monju-Bosatsu* 文殊菩薩, noe som er utviklet fra det kinesiske navn. I japansk mytologi er han en lærdoms- og visdomsgud. Navnedelen "Bosatsu" er en buddhistisk tittel som betyr "opplyst vesen", det vil si en japansk variant av den indiske tittelen "Bodhisattva". Denne egenskap tiltalte den japanske samuraiklassen, noe som førte til at avbildninger blle etterspurt, ofte hos tradisjonelle kunsthåndverkere som tilvirket tsuba og netsuke. I moderne tid har han fått gi navn til Japans Monju kjernekraftverk

Mange nordasiatiske kunstverk avbilder ham sittende på en påfugl, men det finnes ved siden av denne flere andre kunstneriske konvensjoner for hans avbildning.

Kilder
------

* (no) Manjusri i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN
 |
| Medaljeoversikt |
| --- |
| Konkurrerte for Tysklands flagg Tyskland |
| Friidrett: |
| Friidrett EM i friidrett |
| Bronse | Barcelona 2010 | Lengdehopp |
| Friidrett VM i friidrett innendørs |
| Sølv | Valencia 2010 |  Lengdehopp |

**Christopher «Chris» George Tomlinson** (født 15. september 1981 i Middlesbrough) er en engelsk lengdehopper. Han har deltatt i to OL, Sommer-OL 2004 og Sommer-OL 2008.

Tomlinson begynte å konkurrere for *Middlesbrough AC* (tidligere *Mandale Harriers og Middlesbrough og Cleveland AC*) i en alder av 10, og konkurrerte for det meste på 100 m og 200 m. I begynnelsen av tenårene bestemte han seg for å spesialisere seg på lengdehopp. Hans store gjennombrudd kom i 2002 da han bare tre måneder etter å ha brukket begge håndleddene i en vekttreningsulykke, hoppet 8,27 m og satte ny britisk rekord, en rekord som hadde blitt holdt av Lynn Davies i 34 år. Den 7. juli 2007 økte han sin rekord med ytterligere 2 cm, da han hoppet 8,29 meter i Bad Langensalza i Tyskland.

Tomlinson konkurrerer nå for friidrettsklubben *Newham and Essex Beagles*.

Han har vunnet syv britiske titler i ulike aldersgrupper, blant annet tresteg innendørs for U20 i 2000.

I 2008 vant han sølvmedalje i VM i friidrett innendørs. Han deltok også i OL 2008, men nådde ikke finalen. Den 20. august 2009 ble hans britiske rekord slått med 1 cm av Greg Rutherford i VM-kvalifiseringen. Både Rutherford og Tomlinson kvalifisere seg til VM.

I 2010 fikk han bronse i EM i friidrett i Barcelona, med en sesongbestenotering på 8,23.

Referanser
----------

Eksterne lenker
---------------

* (en) Chris Tomlinson – Olympics.com Rediger på Wikidata

* (en) Chris Tomlinson – Olympedia Rediger på Wikidata

* (en) Chris Tomlinson – Sports-Reference (OL-resultater – arkivert) Rediger på Wikidata

* (en) Chris Tomlinson – Storbritannias olympiske komité Rediger på Wikidata

* (en) Chris Tomlinson – Storbritannias olympiske komité Rediger på Wikidata

* (en) Chris Tomlinson – Commonwealth Games Federation Rediger på Wikidata

* (en) Chris Tomlinson – Commonwealth Games Federation Rediger på Wikidata

* (en) Chris Tomlinson – Commonwealth Games Federation Rediger på Wikidata

* (en) Chris Tomlinson – World Athletics Rediger på Wikidata

* (en) Chris Tomlinson – Diamond League Rediger på Wikidata
* European Athlete - Chris Tomlinson
* Offisielt nettsted Rediger på Wikidata

* (en) Chris Tomlinson – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BBC Things
 |
**Minnesota State University** er et delvis delstatseid universitet med to campuser, i Moorhead og Mankato i delstaten Ohio, USA. Det ble grunnlagt i 1868. 

Ved *MSU* var det 21 800 studenter og 1 020 vitenskapelig ansatte i 2006, og skolepengene var samme år US$ 5 800 for lokale studenter folkeregistrert i delstaten Minnesota. 

Mankato-campusen er størst med 14 148 studenter og 717 vitenskapelig ansatte i 2006. Den startet opp som Mankato State Normal School i 1868. Fagkretsen er en helt klassisk *liberal arts*-blanding: lærerutdanning, sykepleie, psykologi, humaniora, språk, teknologifag og businessfag.

Moorhead-campusen ble innviet som Moorhead State Normal School i 1885, og hadde 7.652 studenter og 303 vitenskapelige ansatte i 2006. Under andre verdenskrig ga skolen militær flyverutdanning, og etter krigen ble denne basisen brukt til å utvide fagtilbudet utover lærerutdanning. fagkretsen er mye den samme som ved Mankato, men med tilleggstilbud i politifag og grafiske kommunikasjonsfag.

Studiene gis opp til mastergradsnivå.

Eksterne lenker
---------------

* Minensota State University

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
Diego Costa utfører et brassespark mot UD Almería.
**Brassespark** er en teknikk som brukes i fotball. Spilleren kaster seg bakover i lufta og sparker ballen over seg i den retning han hadde ryggen. Bena skal da gjøre en bevegelse som om man sykler eller sakser. Brassespark er en effektiv teknikk da ballen går en annen retning enn det motspillerne forventer.

Forskjellige faser i utførelsen av et brassepark.

Historie
--------

Den spanske fotballspilleren Ramon Unzaga er kreditert for å ha utført det første brassesparket i 1914. Han flyttet senere til Chile og sparket ble senere kalt *chilena*. Den brasilianske fotballspilleren Leônidas da Silva perfeksjonerte brassesparket på 1930- og 1940-tallet. Sparket ble imidlertid først gjort verdenskjent av Pelé på 1960- og 1970-tallet. 

Selve begrepet «brassespark» har sitt utspring fra «brasse» – det svenske kallenavnet for brasilianere – og skal ha fått fotfeste på norsk gjennom VM i fotball 1958.

Kjente brassespark
------------------

Den mangeårige toppscoreren Odd Iversen regnet sitt brassespark fra hjørnet av 16-meteren i kampen mellom Vålerenga og Moss på Melløs stadion i 1977 som sitt fineste mål.

Referanser
----------

1. ↑  Språkteigen 17.06.2012, NRK P2
2. ↑  Iversen om eget mål: - Noe av det fineste i verden. *VG*. Besøkt 25. september 2021.
3. ↑  Ingen over, ingen ved siden. *Aftenposten*, Besøkt 25. september 2021.

Eksterne lenker
---------------

* Biomekanikken til brassespark (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin
 |
**Kort & Godt** (tidligere **DSB Detail**) er en kjede av kiosker med billettsalg som ligger på jernbanestasjoner og drives av DSB. Kioskene på stasjonene ble tidligere drevet av det private selskapet DSB Restauranter og Kiosker, som tross navnet ikke hørte under DSB. Men 1. september 2002 erhvervet DSB aksjekapitalen til DSB Restauranter og Kiosker med det formål å samle kiosk- og billettsalg i samme butikk for å kunne opprettholde betjening på flere stasjoner og samtidig gjøre det enklere for kunden, som så kunne kjøpe billett og kioskvarer samme sted.

De ombygde Kort & Godt-butikkene fikk flere funksjoner, som kjennes fra de såkalte nærbutikker, for eksempel 7-Eleven og bensinstasjoner. Blant annet kom der et større utvalg av hurtigmat og bakevarer.

Den 1. januar 2008 ble Kort & Godt igjen adskilt fra DSB og privatisert. Det ble til aksjeselskapet Kort & Godt A/S.

I løpet av 2010 begynte Kort & Godt-franchisen så smått og utfases, i takt med at stasjonsbutikkene ble ombygget til 7-Eleven-butikker, som dog stadig selger billetter.

Ledere
* Klaus Lorenzen, Adm. dir. i DSB Detail 2002
* Helle Tiedemann, leder 2008

Referanser
----------

1. 1 2 3 4  Ruager, Merete (red.ansv.); Thorøe, Merete (journalist) (april 2009). «DSB Årsrapport 2008» (.pdf) **(dansk)**. DSB. Besøkt 15. mai 2015. CS1-vedlikehold: Flere navn: forfatterliste (link) *se side 75 for info om vareutvalg, se side 118 for DSBs eierandel i Kort & Godt, Se side 133 for tidligere navn, se side 138 for tidligere leder.*
2. 1 2  Vigilius, Manuel (red.); + flere (april 2003). «DSB Årsrapport 2002» (.pdf) **(dansk)**. DSB. Besøkt 15. mai 2015. CS1-vedlikehold: Flere navn: forfatterliste (link) *Se sidene 7 og 9 for overtagelse, navneendring (DSB Restauranter og Kiosker -> DSB Detail) september 2002, og side 23 for videre navneendring (DSB Detail -> Kort & Godt) og butikkformat og antall planlagte filialer.*
***Barabaniada*** (originaltittel: *Барабаниада*) er en russisk film fra 1993, regissert av Sergej Ovtsjarov.

Handling
--------

En vinter, under en begravelse, presenterer spøkelset etter en av de avdøde en stor tromme som en gave til en trommeslager som spiller i ensemblet. Over tid begynner imidlertid trommen å oppføre seg som en uavhengig skapning, og trommeslageren klarer ikke lenger å skille seg fra den. På grunn av all den nattlige spillingen blir han tvunget til å forlate vandrerhjemmet hvor han tidligere hadde holdt til. Når han legger merke til at en rekke mennesker ved t-banen gir penger til tiggere, begynner trommeslageren også å spille musikk der - i håp om å skaffe penger.

Men alle pengene han tjente blir tatt av noen unge mennesker. Når det oppstår en skuddveksling, blir resten av pengene tatt av en politimann. Etter flere problemer slår han seg ned ved et område hvor en gruppe hjemløse holder til. Fra tid til annen skjer det politi-razziaer ved området. Etter hvert får trommeslageren tak i et pass, og han reiser til utlandet.

Skuespillere
------------

* Aleksandr Polovtsev
* Andrej Urgant
* Viktor Semjonovskij
* S. Zjarov
* S. Zapryagajev

Referanser
----------

1. ↑  Барабаниада (1993)
2. ↑  Российские фильмы с историей покажут в Петербурге

Eksterne lenker
---------------

* (en) *Barabaniada* på Internet Movie Database Rediger på Wikidata

* (en) *Barabaniada* på AllMovie Rediger på Wikidata
**Tom Leezer** (født 26. desember 1985) er en tidligere profesjonell landeveissyklist fra Haag i Zuid-Holland, Nederland. Han syklet fra 2008 til 2020 for Rabobank/Team Jumbo-Visma.

I 2003 ble han nederlandsk mester i landeveisritt for juniorer og året etter ble han en del av Van Vliet-EBH-Advocaten-laget. Mens han syklet for dem tok han annen plass under Ronde van Zuid-Holland og vant han dessuten en etappe under Cinturón Ciclista Interancional a Mallorca i 2004. I 2005 gikk han over til Rabobank Continental Team, farmerlaget til ProTour-laget. Leezer vant samme år en etappe under Thüringen-Rundfahrt og tok en andreplass i Triptyque des Barrages. Han tok sølv i landeveissykling under det nederlandske mesterskapet i 2006 (U23) og en fjerdeplass totalt under Olympia's Tour. Siden 2008 er han en del av Rabobanks lag.

Resultatenen hans det første året han var profesjonell syklist, anga ikke at han var et stort talent. Hans beste resultat var 26.-plass sammenlagt under Eneco Tour, takket være at han under de flate sprintetappene endte i en av de to fremste gruppene av syklister som krysset målstreken.

2009 ble et bedre år for ham, etter Tour Down Under og Mallorca challenge deltok han i noen flamske ritt. Her tok han en 5.-plass under Kuurne–Brussel–Kuurne og en 3.-plass sammenlagt under Driedaagse van De Panne. Videre hjalp han to ganger lagkameraten Graeme Brown til en etappeseier under Vuelta ciclista a Murcia. I febrbuar tok han en annenplass under Trofeo Pollença. I 2009 deltok han i sin første store klassiker, Milano–Sanremo, og endte i den første gruppen som passerte målstreken.

Meritter
--------

2003
Nederlands flagg Nasjonal Junior-Mester Landevei
2004
2. etappe, Cinturón a Mallorca
2005
1. etappe, Thüringen-Rundfahrt U23
2.-plass sammenlagt, Triptyque des Barrages
1. etappe
2007
Nederlands flagg Nasjonal U23-Mester Landevei
2. etappe, Olympia's Tour
6. etappe, Vuelta a Navarra
Sammenlagt, Triptyque des Monts et Châteaux-Frasnes
Etappe 2a
3.-plass sammenlagt, Normandie rundt
2010
7.-plass, Vattenfall Cyclassics
2013
6. etappe Le Tour de Langkawi

Referanser
----------

1. ↑

Eksterne lenker
---------------

* (en) Tom Leezer – UCI Rediger på Wikidata

* (en) Tom Leezer – ProCyclingStats Rediger på Wikidata

* (en) Tom Leezer – Cycling Archives Rediger på Wikidata

* (en) Tom Leezer – Cycling Quotient Rediger på Wikidata

* (en) Tom Leezer – CycleBase Rediger på Wikidata

* (en) Tom Leezer – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Barajevo kommunes plassering.
**Barajevo** er en forstad og en av de 17 kommunene i hovedstadsregionen Beograd i Serbia. Bydelen har 24,641 innbyggere (2002), og utgjør 213 km² av Beograd storkommune.

Tettstedet Barajevo har 9.231 innbyggere (2005).

Den ligger sør for byen, i området Šumadija som er den sentrale regionen i Serbia. Ibar-motorveien sørover, og Beograd-Bar-banen til Adriaterhavet, går gjennom kommunen. Kommunen vokser raskt i befolkning, uten at investeringene i infrastruktur følger med. Kommunen ble grunnlagt i 1956 og har tatt opp i seg flere andre småkommuner.

Folketallet i etterkrigstiden har vært:

* 1961: 17,461
* 1971: 16,552
* 1981: 18,815
* 1991: 20,846
* 2002: 24,641
* 2005: 26.449

Det er lite industri i kommunen utover en kulelagerfabrikk. Økonomien baserer seg på landbruk.

Eksterne lenker
---------------

* Offisielt nettsted Rediger på Wikidata

* (en) Barajevo – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** GeoNames
 |
**Molde Automobilselskap** ble stiftet i 1914 av Hans Bergsbak og Anders J. Nås. Nås ble alt i 1915 utløst av Andreas Bergsbak som etter få over ble eneeier av selskapet.

Molde Automobilselskap fikk konsesjon på samme strekning som Aarø Automobilselskap, nemlig Molde-Batnfjord, forlenget til Gjemnes i 1932, og forlenget helt fram til Kristiansund i 1952. 

Andreas Bergsbak døde i 1957 og selskapet fortsatte med hans kone og barn som eiere. Nytt firmanavn ble Molde Auto, A. Bergsbak & Co. I 1960 fikk selskapet konsesjon på ruter Molde-Åndalsnes i samtrafikk med togene på Raumabanen. Konsesjonen var på deling med Veøy Billag og Aarø Automobilselskap. 

Selskapet ble i 1964 fusjonert med Aarø Automobilselskap og nytt firmanavn ble Aarø og Molde Auto A/S. Dette selskapet fortsatte til neste runde med fusjoner som kom i 1973 med Molde Bilruter.

Litteratur
----------

* Ottesen, H. Hjermann, L. Høsteng, A. K. Vollstad, K. Haugen, K. R. & Skudal, S. (2001). Rutebilnæring under omstilling 1965-2000. Molde: TL Møre og Romsdal.
**Brategg-ekspedisjonen** 1947–48 var en forskningsekspedisjon til stillehavssektoren av Antarktis. Ekspedisjonen ble utrustet av De norske hvalfangstselskapers forbund og Det Norske Geografiske Selskabs havforskningskomité for hovedsakelig å gjennomføre oseanografiske undersøkelser. Ekspedisjonsfartøyet «Brategg» ble ført av den erfarne antarktiskapteinen Nils Larsen, mens zoologen Holger Holgersen var vitenskapelig leder.

Det ble gjennomført oseanografiske undersøkelser vestover fra Peter I Øy til 174°31'. Den 13. februar 1948 gjennomførte medlemmer av ekspedisjonen den andre norske landgang på Peter I Øy, der det ble gjennomført geologiske og zoologiske undersøkelser.
Det ble også gjennomført undersøkelser på Deceptionøya i øygruppa Sør-Shetlandsøyene.

Den 3. mars 1948 ble «Brategg» holdt igjen av det argentinske marinefartøyet fartøyet «Parker» utenfor Deceptionøya.

Referanser
----------

1. 1 2  (no) Brategg-ekspedisjonen i Store norske leksikon
2. 1 2 3  Robert K. Headland (2009). *A Chronology of Antarctic exploration*. London: Quaritch. ISBN 978-0-9550852-8-4.

Portal: Antarktis

|  |  |
| --- | --- |
| Oppslagsverk/autoritetsdata | Store norske leksikon
 |
Bakeribygget i bydelen Moholmen i Mo i Rana ble oppført som bakeri i 1909. I 2008 åpnet det kafé i huset som et arbeids- og aktivitetstilbud innen psykiatrihelsetjenesten i kommunen. Foto: 2010 
**Bakeribygget** er en bygning i den eldste bydelen Moholmen i Mo i Rana i Nordland fylke. Bygningen ble oppført i 1909 av den lokale handelsmannen Lars Aagaard Meyer (1831–1909). Det huset et bakeri i 1. etasje og en møbelforretning i andre etasje, og hadde en grunnflate på 360 m2.

I årenes løp har bygget huset sportsbutikk, bokhandel, møbelsnekkeri, skiltmaleri og atelier. I 1980-årene ble det overtatt av Rana kommune og restaurert utvendig. Sommeren 2006 vedtok Rana kommunestyre å la det romme den kommunale psykiatritjenestens arbeids- og aktivitetstilbud, og det ble restaurert. Den 10. oktober 2008 ble bakeribygget offisielt åpnet som et være-, lære- og arbeidssted for psykisk helse.

Galleri
-------

* Bakeribygget med paviljongen 2007Bakeribygget med paviljongen 2007
* Bakeribygget 2010Bakeribygget 2010
* Bakeribyggets kafe Foto: 2010Bakeribyggets kafe Foto: 2010
* Lokal kunst utstilt i bakeribygget Foto: 2010Lokal kunst utstilt i bakeribygget Foto: 2010

Eksterne lenker
---------------

* (en) Bakery building on Moholmen – kategori av bilder, video eller lyd på Commons

Hjemmeside Arkivert 18. august 2013 hos Wayback Machine.
**Risør yrkesskole** var en offentlig yrkesskole som ble opprettet i Risør i 1961. Tidligere hadde det holdt diverse yrkesfaglige kurs i byen. I 1966 ble det satt i gang bygging av en ny skole som omfattet en verkstedsbygning i to etasjer med grupperom, garderober, verksted, samt en klasseromsfløy og en administrasjonsfløy. Nybygget var tegnet av arkitektene Ugland & Thorne og stod ferdig til skolestart i august 1967. 
Skolen hadde i 1967 70 elever. 
Skolen ble i 1989 en del av Risør videregående skole.

Arkivet
-------

Arkivet etter Risør yrkesskole befinner seg på Aust-Agder museum og arkiv i Arendal. Arkivet inneholder inneholder møtebøker, kopibøker, journaler, saksarkiv, regnskap, foto og referansemateriell.
Arkivet inneholder også materiale fra AMO-senteret i Risør.

Referanser
----------

1. ↑  Skolens historie Arkivert 6. mars 2016 hos Wayback Machine.
2. ↑  Skoletur til hovedstaden, *Avtrykk.no*, 05.04.2017

Eksterne lenker
---------------

* Arkiv etter Risør yrkesskole[*død lenke*] på Arkivportalen